คปภ.ดีเดย์ส.ค.นี้คุมเข้มปั๊มเบี้ยประกันออนไลน์
คปภ.ได้ฤกษ์เดือน ส.ค.นี้ มีผลบังคับคุมขายประกันออนไลน์ หลังประกาศราชกิจจาฯ เรียบร้อยนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้ร่างประกาศ คปภ. เรื่อง &#8220;หลักเกณฑ์ วิธีการออกกรมธรรม์ประกันภัย การเสนอขายกรมธรรม์ประกันภัยและการชดใช้เงินตามสัญญาประกันชีวิต โดยใช้วิธีการทางอิเล็กทรอนิกส์ พ.ศ. 2560&#8221; และ เรื่อง &#8220;หลักเกณฑ์ วิธีการออกกรม ธรรม์ประกันภัย การเสนอขายกรมธรรม์ประกันภัยและการชดใช้เงิน หรือค่าสินไหมทดแทนตามสัญญาประกันภัย โดยใช้วิธีการทางอิเล็กทรอนิกส์ พ.ศ. 2560&#8221; ได้มีการลงประกาศในราชกิจจานุเบกษาเรียบร้อยแล้วตั้งแต่วันที่ 27 ก.พ.ที่ผ่านมา และจะมีผลบังคับใช้เมื่อพ้น 180 วัน (26 ส.ค. 2560) นับแต่วันที่ประกาศในราชกิจจานุเบกษาทั้งนี้ เพื่อเปิดโอกาสให้ภาคธุรกิจทั้งขนาดเล็ก กลาง และใหญ่ ได้มีเวลาในการปรับตัวและเตรียมความพร้อมกับการเสนอขายผลิตภัณฑ์ประกันชีวิตและผลิตภัณฑ์ประกันวินาศภัย ให้เป็นไปตามประกาศทั้งสองฉบับดังกล่าว ซึ่งจะเป็นประโยชน์ต่อภาคอุตสาหกรรมประกันภัยและประชาชนสามารถเข้าถึงผลิตภัณฑ์ประกันภัยได้อย่างง่ายดาย โดยมีกฎกติการอ
2 มี.ค. 2560

คปภ.ได้ฤกษ์เดือน ส.ค.นี้ มีผลบังคับคุมขายประกันออนไลน์ หลังประกาศราชกิจจาฯ เรียบร้อยนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้ร่างประกาศ คปภ. เรื่อง “หลักเกณฑ์ วิธีการออกกรมธรรม์ประกันภัย การเสนอขายกรมธรรม์ประกันภัยและการชดใช้เงินตามสัญญาประกันชีวิต โดยใช้วิธีการทางอิเล็กทรอนิกส์ พ.ศ. 2560” และ เรื่อง “หลักเกณฑ์ วิธีการออกกรม ธรรม์ประกันภัย การเสนอขายกรมธรรม์ประกันภัยและการชดใช้เงิน หรือค่าสินไหมทดแทนตามสัญญาประกันภัย โดยใช้วิธีการทางอิเล็กทรอนิกส์ พ.ศ. 2560” ได้มีการลงประกาศในราชกิจจานุเบกษาเรียบร้อยแล้วตั้งแต่วันที่ 27 ก.พ.ที่ผ่านมา และจะมีผลบังคับใช้เมื่อพ้น 180 วัน (26 ส.ค. 2560) นับแต่วันที่ประกาศในราชกิจจานุเบกษาทั้งนี้ เพื่อเปิดโอกาสให้ภาคธุรกิจทั้งขนาดเล็ก กลาง และใหญ่ ได้มีเวลาในการปรับตัวและเตรียมความพร้อมกับการเสนอขายผลิตภัณฑ์ประกันชีวิตและผลิตภัณฑ์ประกันวินาศภัย ให้เป็นไปตามประกาศทั้งสองฉบับดังกล่าว ซึ่งจะเป็นประโยชน์ต่อภาคอุตสาหกรรมประกันภัยและประชาชนสามารถเข้าถึงผลิตภัณฑ์ประกันภัยได้อย่างง่ายดาย โดยมีกฎกติการองรับไว้อย่างชัดเจน“ประกาศทั้งสองฉบับนี้จะทำให้ คปภ.สามารถวางหลักเกณฑ์ในการกำกับดูแลกิจกรรมของบริษัทประกันภัยที่จะทำในรูปอิเล็กทรอนิกส์อย่างครบวงจร ทั้งกระบวนการตั้งแต่การเสนอขายกรมธรรม์ การออกกรมธรรม์ จนถึงการชดใช้เงินหรือค่าสินไหมทดแทนตามสัญญาประกันภัย เป็นการป้องกันไม่ให้ผู้บริโภคถูกเอารัดเอาเปรียบจากการทำธุรกรรมประกันภัยผ่านระบบอิเล็กทรอนิกส์ หรือระบบออนไลน์” นายสุทธิพล กล่าวนอกจากนี้ ยังมีการระบุถึงมาตรการรักษาความมั่นคงปลอดภัยของระบบสารสนเทศ ให้บริษัท นายหน้าประกันชีวิต ประกันวินาศภัย ธนาคารพาณิชย์ต้องมีการรักษาความมั่นคงปลอดภัยของระบบสารสนเทศ เพื่อสร้างความเชื่อมั่นให้แก่ผู้ขอทำประกันภัยในการทำธุรกรรมทางอิเล็กทรอนิกส์อีกด้วย